钦定古今图书集成/明伦汇编/氏族典/第112卷 > 崔神庆
## 钦定古今图书集成/明伦汇编/氏族典/第112卷 > 崔神庆

按《唐书崔义元传》：“义元子神庆，举明经。武后时，累迁莱州刺史。入朝待制亿岁殿，奏事称旨。后以历官有
佳政，且其父于己有功，擢拜并州长史。长安中，累转
礼部侍郎，数上疏陈时政，转太子右庶子，封魏县子，
侍读东宫，历司刑卿。劾张昌宗狱，颇阔略不尽。神龙
初，昌宗伏诛，坐流钦州，卒。五王得罪，缘昌宗被流者”，
皆诏原雪。赠《神庆》幽州都督。